અક્સ, ‘રંગ દે બસંતી’, ‘દિલ્હી-૬’ અને ‘ભાગ મિલ્ખા ભાગ’ જેવી અલગ અલગ પ્રકારની ફિલ્મો અાપી ચૂકેલા નિર્દેશક રાકેશ અોમપ્રકાશ મહેરા હવે ‘મિર્ઝિયા’ લઈને અાવ્યા છે. ફિલ્મ પંજાબની મશહૂર મિર્ઝા-શાહીબાની પ્રેમકથા પર અાધારિત છે, જેને મોડર્ન ટચ અાપવામાં અાવ્યો છે. ફિલ્મનું સંગીત શંકર અહેસાન લોય અને દલેર મહેંદીઅે અાપ્યું છે. ફિલ્મમાં હર્ષવર્ધન કપૂર, સૈયામી ખેર, અારતી મલિક, અનુજ ચૌધરી, કે. કે. રૈના, અોમ પુરી અને અંજલી પાટીલ જેવા કલાકારો છે.